Foto: AP Photo / Hani Mohammed «Ansarulla» harakatidan bo‘lgan isyonchi husiylarning ma’lum qilishicha, Saudiya Arabistoni, Birlashgan Arab Amirliklari va ularning Yamandagi ittifoqchilariga hujumlar to‘xtatilmoqda. Bu haqda «RIA Novosti» xabar berdi. Agentlik ma’lumotlariga ko‘ra, husiylar raketalar va uchuvchisiz uchar qurilmalar yordamida amalga oshiriluvchi hujumlarni to‘xtatgan. Ta’kidlanishicha, isyonchilar «adolatli tinchlikka erishishga» tayyor ekanliklarini ham bildirishdi. Eslatib o‘tamiz, avvalroq AQShning Yaman mojarosidagi ishtiroki Eron bilan urushga olib kelishi mumkinligi aytilgandi.